**ФИНАНСОВО-ИКОНОМИЧЕСКИ АНАЛИЗ**

**ОБЕКТ НА КОНЦЕСИЯТА**: Язовир в землището на с. Янтра, публична общинска собственост.

**ПРЕДНАЗНАЧЕНИЕ НА ОБЕКТА:** Естествена среда за полуинтензивно и интензивно отглеждане на сладководна риба.

**СТОПАНСКА ДЕЙНОСТ:** риборазвъждане, отглеждане на риби и други видове организми, предлагане на пазара качествена риба и получената по съответните технологии продукция, промишлен и спортен риболов, превръщане на обекта в привлекателно място за осигуряване отдих, почивка и развлечение на населението. Развиване на културно и спортно обслужване на населението - плажни, спортни и водни услуги и превръщане на обекта на концесия в привлекателно място за осигуряване отдих, почивка и развлечение на населението, разкриване на заведения за хранене и развлечения - постоянни или временни /кафе-бар и/или други по смисъла на Закона за туризма, които не засягат целостта и характера на публичната собственост

Услугите и стопанските дейности на концесионера следва да се осъществява при условията на действащото българско законодателство, включително действащите специални нормативни актове – Закон за водите и всички останали нормативни документи регулиращи съответния вид дейност по експлоатацията и във връзка с експлоатацията на обекта и изискванията за опазване на околната среда, националната сигурност, отбраната на страната и обществения ред.

НАПРАВЛЕНИЕ НА ПАЗАРНАТА РЕАЛИЗАЦИЯ НА ПРОДУКЦИЯТА:100 % за вътрешния пазар.

**ЗАДАЧА НА ИЗПЪЛНИТЕЛЯ:** Изготвяне на финансово-икономически анализ за отдаване на концесия на обект**:**  Язовир в землището на с. Янтра включващ: Поземлени имоти с идентификатори 87463.67.53, с площ 92 960 кв. м., 87463.67.62, с площ 2 931 кв. м., 87463.67.63, с площ 2 846 кв. м., и 87463.65.111, с площ 7112 кв. м., по кадастралната карта и кадастралните регистри на с. Янтра, община Дряново

**ЦЕЛ НА АНАЛИЗА:** Определяне на концесионното плащане, чрез справедливо разпределение на икономическата изгода между концедента и концесионера при отдаването на обекта на концесия.

**ВИД НА КОНЦЕСИЯТА:** За услуга, която предвижда управление и поддържане на обекта предоставен на концесия, като плащането се състои в правото на концесионера да експлоатира обекта за срока на концесията.

**СРОК НА КОНЦЕСИЯТА:** 25 ГОДИНИ

***1.Анализ на пазара, включващ анализ на основни конкуренти, анализ на цените и търсенето на определените видове услуги и др.***

Секторът по рибовъдство и аквакултури има специфични позиции и роля в националната икономика на България. Секторът по рибовъдство и аквакултури в България, включително консервирането на риба има относително малък дялна национално ниво, въпреки че осигурява висока работна заетост на регионално равнище, особено в крайбрежните райони, където представлява значителен дял от местната икономика. Общата площ на сладководните водоеми в България е около 65000 хектара.

Габровска област има добри в количествено и качествено отношение водоизточници - реките Янтра, Росица, Видима, Дряновска и Тревненска река. На територията на Габровска област са построени много язовири, като най-големите са язовирите: "Христо Смирненски" , "Бяла" (Севлиево), "Нейковци" (Трявна) и много-други, което е добра предпоставка за развитието на търговски и любителски риболов, включително въдичартво, рибарски туризъм и екотуризъм.

Производството на рибни продукти в сладки води има добри икономически показатели. Основните видове сладководни аквакултури, които се развъждат в България са шаран и пъстърва. През последните години тези риби се отглеждат във ферми с мрежести клетки. Възможностите на тези производствени съоръжения за отглеждане на стопански значими видове са големи.

Основните конкуренти на пазара са всички поизводители на риба на територията на област Габрово и на производители от други области, които имат изградени по-големи ферми за отглеждане на риба. Цените на рибата също се влияе от настъпилата финансово-икономическа криза от 2009 до 2013 г. и значително намаляха в сравнение с периода 2007 - 2008 г. когато страната беше в икономически подем.

***2. Анализ на разходите и на приходите по години, в т.ч.:***

***а) обоснована прогноза за разходите - за инвестиции, за управление и поддържане на обекта на концесията и за управление на услугата, съответно експлоатацията на природното богатство, за финансиране и др., свързани с ползването на обекта на концесията или с извършването на други стопански дейности с обекта на концесията;***

**ПРОГНОЗА ЗА БЪДЕЩА ДОХОДОНОСТНОСТ**

На базата на проучвания на цените на вътрешния пазар и очакваните дългосрочни прогнози за тяхното изменение през следващите пет години, при отчитане степента на изграденост на съоръжения и инфраструктура, капацитетна възможност, степен на използуване, необходимостта от допълнителни инвестиции за поддържане на обекта, както и влиянието на макроикономическата среда в страната е изготвена бизнес-програма за обекта за период от пет години.

Бизнес-програмата включва:

1.Производствена дейност

2.Инвестиционна политика

3.Прогноза за приходите и разходите за 5 год.период.

4.Анализ за ефективността на проекта

**ПРОИЗВОДСТВЕНА ДЕЙНОСТ:**

Производствената дейност на обекта се изразява в експлоатация на язовира.

Главната задача на концесионера е производство и предлагане на качествена риба на пазара и привличане на клиенти, с цел максимално използване капацитетните възможности на водоема през периода на концесията.

Прогнозирането е съобразено с моментното състояние, залятата площ, полезния обем, дълбочината на водоема, наличието и вида растителност по бреговата зона, възможностите за източване и предпоставките за развитие на малоценни риби (каракуда, червеноперка, уклей и др.). Тези особености са отчетени при извеждане на осреднените основни рибовъдни показатели за капацитет, а също и за извеждане на прогнозните разходи и себестойност. Заложени са средни добиви при отглеждане на риба, основно шаран.

Основни предпоставки и предположения. Икономическа среда.

Като времеви планов хоризонт на прогнозните очаквания е приет 5 годишен период. Основание за това приемане е необходимостта през този период да бъдат подготвени и изпълнени мероприятията за задължителната(минималната) инвестиционна програма. Тези мероприятия са разработени на база на окрупнени показатели на база оценката на моментното състояние.

От анализа на макроикономическите показатели през последните две години, се приемат следните предпоставки и условия за развитие на бизнеса:

1. Основните финансови резултати, а от там и таксите, са прогнозирани в лева.
2. Разходите за инвестиции са остойностени по действащите в момента цени.
3. Дейността по рибовъдство се развива и осъществява при следните основни предположения:

* задължителна подготовка на басейна за зарибяване с риба за консумация включваща почистване варуване и наторяване;
* планиране на необходимото количество храна на рибата за консумация е извършено само на очаквания прираст на шарана;
* калкулирана е рецептура за полуинтензивно хранене;
* разходите за труд са за временно наети рибовъди;
* разходите за амортизация са определени по линеен метод, съгласно нормативната уредба – 4 % годишно.
* разходите за диагностично-лечебни мероприятия са определени на декар(15 кг. хидратна вар). Основната тежест е дадена на санитарното почистване и профилактичната дезинфекция.

Такава икономическа среда е описана в приетите предположения със съзнанието за известна непредсказуемост, но с възможност за интензифициране, която предполага, че ще се използва от потенциални инвеститори с опит и възможности.

Отглеждане на риби със стопанско значение – шаран за консумация.

Риби, които живеят във водоема, невнесени от човека – каракуда и уклей в количества представляващи стопански риск(над 5%) без стопанска изгода.

Няма изявени животински видове(змии водоплаващи птици и др.), чието сезонно развитие да застрашава силно стопанската дейност на рибовъдството.

Зарибяването на язовира може да бъде монокултурно с шаран или поликултурно с поставяне на комплекс от видове всеядни, растителноядни и хищни риби. При настоящата разработка се приема за предпоставка монокултурното зарибяване. Основният вид, който се поставя е шаранът - от 100 до 200 риби на декар.

Броят на поставените риби за отглеждане и от характера на подхранване на рибите. Обикновено рибите в тези водоеми се подхранват усилено през времето на най-интензивния им растеж юни-септември. Тази практика отговаря на водоемите, в които през пролетта се развива повече естествена храна, отколкото в специалните рибовъдни басейни. По този начин се прави икономия от суровинно-енергийни ресурси – рибата се получава с по малък разход на произвеждан в стопанствата фураж. Многогодишната практика показва, че 1 кг риба може да се получи от около 2,5 – 2,8 кг фураж при висока икономическа интензивност.

**ИНВЕСТИЦИОННА ПОЛИТИКА:**

Обектът предоставен на концесия включва съществуващият язовир, които се предвижда да бъдат поддържан в добро техническо състояние по време на концесията, във връзка с бъдещата му експлоатация.

През периода на концесията всички инвестиционни дейности да се съгласуват с община Дряново и се извършват в съответствие с действащата нормативна уредба.

По време на експлоатацията се предвиждат текущи ремонтни дейности за поддържане съоръжението в добро техническо състояние. Средствата за първоначалното почистване на язовирната стена, поддържане и извършване на годишните ремонти, ремонти вследствие на природни бедствия и други непредвидени обстоятелства са включени към производственте разходи.

**ПРИХОДИ И РАЗХОДИ ОТ ДЕЙНОСТТА**

Икономическата ситуация в страната се характеризира с отдавана на по- голямата част от язовирите и водоемите под наем или концесия за отглеждане на риба.

Инфлацията се отчита с използуването на показателя норма на дисконтиране, включващ инфлационна съставляваща и с последващо дисконтиране на чистия годишен паричен поток.

Приходите от дейността са формирани на база капацитетните възможности на съоръжението, съобразено с техническите норми и правила за отглеждане на риба. На тази база е разработен вариант за следващите 25 години.

Приходите се формират от:

-Брутният приход ще се реализира от отглеждане и продажбата на риба – шаран. Предвижда се язовира да се зариби, съгласно нормативите за отглеждане на риба – 100 до 200 риби/дка,, при среден добив 80 до 120 кг/дка и средна цена за реализация на рибата 4,0 лв/кг. Средния добив за обекта е посочен в таблицата за определяне на концесионното плащане.

При отглеждането на рибите най-голям риск има от липсващ постоянен приток на вода през годинита, затова за целите на нашата прогноза приемаме средно, че язовирът през целия период на концесия ще бъде пълен 60 % /съгласно Заповед № РД 09-937/13.04.1998 г. на МЗГАП и Заповед № РД138/13.04.1998 г. на МОСВ с които се утвърждава режима на промишлено рибовъдство, в това число и във вътрешните водоеми.

Разходите се формират от:

1. Производствени разходи - разходите за зарибяване, храна, санитарни материали ,транспорт и материали за текущ ремонт на съоръженията и текущо почистване на язовирната стена и дерето след преливника от храсти и дървета и изграждане на дънен праг с рисберма или бетонова плоча в края на канала.
2. Разходи за заплати на наетия персонала, външни услуги, такси и застраховки
3. Други непредвидени разходи

Конкретните разходи са посочени в таблицата за определяне на концесионното плащане.

В разработеният вариант приемаме нарастване на приходите до петата година с 4 % годишно и нарастване на разходите с 3,5 % годишно. За периода след петата година приемаме ръст 3 % годишно за получената нетна печалба.

Изчисленията са дадени в таблица № 1.

***3. Анализ на рисковете при осъществяване на концесията, анализ на чувствителността на основните рискове по концесията и изготвяне на матрица за тяхното разпределение.***

Рискът има макроикономически, отраслов и специфичен за обекта произход. Специфичният риск според общоприетите класификации, се подразделя на следните три категории:

* бизнесриск
* финансов риск
* допълнителен риск

Тъй като в конкретния случай обекта на концесията се разглежда без кредити, а останалите му задължения се счита, че могат да бъдат погасени своевременно, финансов риск фактически не съществува.

Основният риск при експлоатацията на язовира са: бизнесриск и допълнителният риск.

**ОСНОВНИТЕ РИСКОВЕ И ТЯХНОТО РАЗПРЕДЕЛЕНИЕ, ВКЛЮЧИТЕЛНО РИСКОВЕТЕ, КОИТО ТРЯБВА ДА СЕ ПОЕМАТ ОТ КОНЦЕСИОНЕРА СА ОТРАЗЕНИ В ОПРЕДЕЛЕНАТА ДИСКОНТОВА НОРМА „R”.**

Бизнесрискът е свързан с колебанията на продажбите и тяхната рентабилност. Ако е налице по-голяма изменчивост на получаване на приходи в течение на времето , инвеститорът ще бъде по- неуверен във възможностите да генерира доходи в бъдещи. Следователно инвестирането в недвижими имоти предполага-по-голям бизнес риск.

Основният производствен риск е свързан с продължителността на концесията и метеорологичните условия, като основна предпоставка за количеството вода в язовира, както и пазарната конюктура на цените на продукцията и пазара на труда.

При отглеждането на рибите най-голям риск има от липсващ постоянен приток на вода през годинита, затова за целите на нашата прогноза приемаме средно, че язовирът през целия период на концесия ще бъде пълен 60 % /съгласно Заповед № РД 09-937/13.04.1998 г. на МЗГАП и Заповед № РД138/13.04.1998 г. на МОСВ с които се утвърждава режима на промишлено рибовъдство, в това число и във вътрешните водоеми.

Допълнителният риск зависи от потенциала на мениджмънта, квалификацията на персонала и мащабите на извършване на стопанската дейност.

Стойността на дисконтовата норма „R” за очакваните чисти приходи през прогнозния период, получена като сбор от оценката на различните инвеститорски рискове, измерени чрез величините на описаните по-горе рискове е:

R = Rf + Rg + Rs

където

1. Rf = Доходоностност на ДЦК /%/
2. Rg - премия за общия риск от инвестиране на капиталовия пазар.
3. Rs - специфичен риск за обекта,свързан със състоянието и перспективите на развитие
4. Rf = Доходоностност на ДЦК /%/ = 5 % - безрискова норма на възвращаемост /доходоностността на държавните ценни книжа/ може да се счита напълно подходяща стойност съответстваща за нашата действителност. В момента страната е във валутен борд, инфлацията е сравнително ниска и доходите са стабилни, макар и със слабо развит пазар на ДЦК.
5. Rg - премия за общия риск от инвестиране на капиталовия пазар.

В развитите пазарни икономики методите за определяне на тази съставка могат да се квалифицират в следните категории: емпирични наблюдения за продажби на акции; данни от реалния капиталов пазар /статистически изследвания/; цени на акции на компании базиращи се на Priie/Еarnings ratios; изследвания по възвращаемост на капиталовия пазар и др.методи. Особено трудно е да се определи съставката Re за условията на несъществуващ капиталов пазар. Затова стойността на този коефициент ще определим по експертен път.

Приемам Rg = 5 %.

Инвеститорът поема по-висок риск от кредиторите и трябва да се добави надбавка за инвестиционен риск или наречен специфичен риск /Rs/.

- Rs - специфичен риск за обекта,свързан със състоянието и перспективите на развитие.

Rs > 0 - когато предприятието е по-рисково от капиталовия пазар.Стойността на допълнителния риск /изискваната възвращаемост/ се определя след анализ и интерпретация на икономическите и финансови резултати на оценяваното предприятие в сравнение с тези на капиталовия пазар.

Един от начините за определяне на специфичния риск /Rs/ е метода на Д.Белински където се изследват различните рискови фактори за предприятието, като стойноста на всеки от тях е в интервала от 0 до 5 %.

Основните рискови фактори и приети стойности са:

- Ръководство на обекта - 3 %

- Размер на комплекса - 5 %

- Доходи: на база бъдеща прогноза - 5 %

- Продуктова и географска стратегия - 3 %

- Конкуренция - 5 %

- Др.специфични рискове - 5 %

приемаме Rs = 5 %

Стойността на дисконтовата норма R за очакваните чисти приходи през прогнозния период, получена като сбор от оценката на различните инвеститорски рискове, измерени чрез величините на описаните по-горе рискове е:

R = 5 + 5+ 5 = 15 %

***4. Анализ и изводи за ефективността на концесията с цел справедливо разпределение на ползите от концесията в зависимост от степента на поемане на риска, извършени въз основа на показателите финансова вътрешна норма на възвръщаемост на инвестицията и собствения капитал, финансова нетна настояща стойност, срок на откупуване на инвестициите и др.***

Ефективността на проектите за ползване на обекти се оценява на базата на анализа на парични потоци /Cash Flow Analysis/, който представлява динамичен метод за оценяване на финансова /комерсиална/ ефективност.

Обектът предмет на концесията е построен през 1965 година, което налага извода, че анализът и изводите за ефективността на проекта е направената преди изграждането му.

Обектът е построен и експлоатиран вече 58 години, от което се налага извода, че направената инвестиция през 1961 г. е икономически изгодна.

Към датата на настоящия анализ, в Заданието на община Дряново няма предвидени нови инвестиции за периода на концесията, от което следва, че не е необходимо да се извършва „Анализът за ефективността на проекта” по методите:

1. Метод на вътрешната норма на възвращаемост на инвестиционния проект (ВНВ)

2. Метод на нетната настояща стойност (ННС)

3.Метод на срока на сконтираното откупуване на инвестицията

**ЕФЕКТИВНОСТТА НА КОНЦЕСИЯТА ОТ ГЛЕДНА ТОЧКА НА КОНЦЕДЕНТА Е ПОЛУЧАВАНЕ НА КОНЦЕСИОННОТО ПЛАЩАНЕ, КАТО ЧАСТ ОТ РЕАЛИЗИРАНАТА НЕТНА ПЕЧАЛБА ОТ СТОПАНСКАТА ДЕЙНОСТ ИЗВЪРШВАНА В ОБЕКТА НА КОНЦЕСИЯ ПРЕЗ ПЕРИОДА НА КОНЦЕСИЯТА.**

Към настоящия момент обектът е в добро техническо състояние и може да генерира приходи за собственика си. На тази база ще определим икономическата полза/концесионното плащане/ от бъдещата експлоатация на обекта през периода на концесията.

Концесионното плащане ще определим като част от реализираната нетна печалба от стопанската дейност извършвана в обекта на концесия.

За определяне на нетната печалба от дейността по експлоатацията на обекта на концесията, която се получава като разлика между сумарните годишни приходи и разходи с приспадане на данъците / табл./, а след това и при нейното трансформиране в паричен поток на чистия приход, са приети следните допускания и ограничителни условия:

1.Като времеви хоризонт на прогнозните очаквания за брутни и нетни финансови резултати, които са изходна база за определяне размера на концесионното плащане се използува 5 годишен период.

2. Изготвената бизнеспрограма и нейната финансова част са съставени след проучване и анализ на:

- пазарно проучване за потребление на риба в града, областта и страната.

- финансови ресурси

- икономическа среда

3.Поради непредсказуемостта на развитието на инфлационните процеси, както и на останалите макроикономически показатели, очакваните приходи и разходи през следващите 5 години са изчислени на база съпоставими цени към м. ноември 2018 г. Техните стойности са съобразени с равнището на цените на рибата, цените на суровините и разходите за труд за извършваните дейности през времето на концесията.

Логиката на това приемане се основава на допускането, че структурата на приходите и разходите ще се запази относително постоянна през следващия 5 годишен период на експлоатация, поради което изменението на макроикономическата среда /инфлация, валутен курс и основен лихвен процент/ ще оказва пропорционално влияние върху техните стойности.

4. Амортизационната програма

5. Размерът на данъчното облагане е определен, съгласно чл.20 от ЗКПО /Дв.бр.105/2006 г./ в размер на 10 %.

6. Разходи за инвестиции ще бъдат свързани с текущото поддържане на съоръженията в добро експлоатационно състояние и те са включени като текущи производствени разходи.

7. Изменението на оборотния капитал не се предвиждат, тъй като се приема, че поръчките на потенциалните клиенти ще се изпълняват ритмично. Прието е, че краткосрочните кредити /ако има такива/, ще се използуват за оборотни средства в рамките на 1 година и ще се погасяват до началото на следващата. В резултат на подобряване на финансовата дисциплина предвижда вземанията да се събират също в едногодишен срок.

8. През прогнозния период за финансиране на дейността на обекта, ще се използуват собствени източници това предполага отсъствие на кредити с дългосрочен характер, както и разходи за погасяване на главници и лихви.

Определяне на нетните парични потоци преди и след облагането с данъци и концесионното плащане е дадено в таблица.

За определяне на нетните парични потоци се използува схемата:

|  |
| --- |
| Наименование на показателите по години |
| 1. Приходи от дейността - |
| 2. Променливи разходи |
| 3. Условно постоянни разходи без амортизациите |
| 4. Разлика /приходи – разходи/ - /р.1- р.2 –р.3/ |
| 5. Данък върху печалбата – 10 % |
| 6.Чиста/нетна/ печалба (р.4 – р.5) |
| 7. Концесионно плащане ( % от р. 6) |
| 8. Дисконтов фактор - R |
| 9. Нетен паричен поток на чистите /нетни/ приходи –NCF = / р.6 \* р.8/ |

***НЕТНИТЕ ПАРИЧНИ ПОТОЦИ*** ***/НПП/*** включват всички парични средства, които остават на разположение на концесионера. Следователно точното третиране на доходоностността на обекта освен чистия доход след облагане следва да включи всички брутни парични средства, акумулирани при функционирането му в прогнозния период. Чистите парични потоци са дадени в таблицата.

***5. Предложение за вида, размера и начина на плащане на концесионно плащане.***

**ОПРЕДЕЛЯНЕ КОНЦЕСИОННОТО ПЛАЩАНЕ**

Концесионното плащане за срока на предоставяне на концесията, определено като сума от постоянни по размер годишни вноски, ще се изплаща както следва:

- Първото концесионно възнаграждение се заплаща до 30-то число на месеца, следващ месеца на изтичане на година, през която е влязъл в сила концесионния договор и се дължи пропорционално за периода от време от годината, през която концесионният договор е действал;

- За всяка следваща година от срока на концесията годишното концесионно възнаграждение се заплаща до 30.06. на съответната година.

Приемаме размера на концесионното плащане 50 % от размера на нетната печалба.

**СХЕМА ЗА ИЗВЪРШВАНЕ НА КОНЦЕСИОННОТО ПЛАЩАНЕ**

Сегашна стойност на концесионното плащане – 15273,00 лв.

Период за концесионното плащане – 25 години

**Определяне на годишните равномерни вноски на концесионното плащане за 25 годишен период:**

Базата на която е определен размера на годишните вноски за изплащане на концесионното възнаграждение, е, че те са еквивалент на дългосрочен, постоянен по стойност, ежегоден доход, който собственикът, в случая Общината иска да получава в продължение на 25 г.

Този дългосрочен постоянен доход на собственика е определен чрез въвеждане на т.нар."Т графика" за изчисляване на съотношението ***"ВРЕМЕ - ПАРИ"***, която е от вида:

Време / Пари

0 - Първоначална инвестиция

1 - паричен поток

2 - паричен поток на периодични равномерни годишни вноски

n - паричен поток

Приложената техника дава възможност да се определи един от инвестиционните индикатори, при известни стойности поне на някой от останалите три. В случая се търси неизвестната величина на равномерните годишни вноски - РМТ.

***ИЗВЕСТНИ ВЕЛИЧИНИ СА:***

1. Първоначалната инвестиция или настоящата стойност на ЧПП - концесионното възнаграждение - Рv

2. Срок на концесията : 25 г.

3. Период за равномерно изплащане: 25 г.

4. Средногодишен основен лихвен процент = DF = 4 %.

5. Анюитетния фактор/А/ :

1. за 25 години: 6,4641

Годишна вноска на концесионното възнаграждение за 25 год.:

РМТ = Pv : А

|  |  |  |  |  |  |  |
| --- | --- | --- | --- | --- | --- | --- |
| Показатели | Години |  |  |  |  | от 6 до |
|  | 1 | 2 | 3 | 4 | 5 | 25 год. |
| Водна площ на язовира - дка | 92,960 |  |  |  |  |  |
| Процент на използуване на язовира | 60 |  |  |  |  |  |
| Приходна площ за целите на концесията – дка | 55,776 |  |  |  |  |  |
| Приход за 1 дка - кг риба | 90 |  |  |  |  |  |
| Пазарна цена за 1 кг.риба | 4 |  |  |  |  |  |
| Производствени разходи - лв/дка | 432 |  |  |  |  |  |
| Разходи за персонал и външни услуги - лв/дка | 75 |  |  |  |  |  |
| Други разходи - лв/дка | 10 |  |  |  |  |  |
| Разходи за 1 дка | 290 |  |  |  |  |  |
| Ръст на разходи % | 3,5 | 3,5 | 3,5 | 3,5 | 3,5 |  |
| Ръст на приходи % | 4 | 4 | 4 | 4 | 4 |  |
| Приходи | 20079 | 20884 | 21718 | 22586 | 23490 |  |
| Разходи | 16175 | 16741 | 17327 | 17934 | 18561 |  |
| Разлика | 3904 | 4143 | 4391 | 4652 | 4929 |  |
| Неотложни инвестиции за ремонт | 0 | 0 | 0 | 0 | 0 |  |
| Брутна печалба | 3904 | 4143 | 4391 | 4652 | 4929 |  |
| Данък % | 10 | 10 | 10 | 10 | 10 |  |
| Данък лева | 390 | 414 | 439 | 465 | 493 |  |
| Нетна печалба | 3514 | 3729 | 3952 | 4187 | 4436 |  |
| Концесионно плащане % | 50 |  |  |  |  |  |
| Концесионно плащане лв. | 1757 | 1865 | 1976 | 2094 | 2218 | 17573 |
| Дисконтов фактор % | 4 |  |  |  |  |  |
| Дисконтов фактор | 0,8696 | 0,7561 | 0,6575 | 0,5718 | 0,4972 | 0,4972 |
| Очаквани чисти парични приходи | 1528 | 1410 | 1300 | 1198 | 1102 | 8737 |
| Сегашна стойност на концесионото плащане |  |  |  |  |  | 15273 |
| Анюитетен фактор | 6,4641 |  |  |  |  |  |
| **Годишна концесионна вноска** | **1921** |  |  |  |  |  |
| **Месечна концесионна вноска** | **160** |  |  |  |  |  |
| **Вноска за 1 дка на година** | **21** |  |  |  |  |  |

**ПАЗАРНАТА СТОЙНОСТ НА ГОДИШНОТО КОНЦЕСИОННО ПЛАЩАНЕ Е: 1900,00 ЛВ**

/Хиляда и деветстотин лева/

***6. Обосноваване на предложение за срок на концесията, включително като се отчита необходимият период за възстановяване на вложените инвестиции.***

Съгласно заданието на концедента, не се предвиждат нови инвестиции за строителство съпътстващо експлоатацията на язовира. През периода на концесията всички инвестиционни дейности да се съгласуват с община Дряново и се извършват в съответствие с действащата нормативна уредба.

Язовирът е построен, експлоатира се вече 58 г., към деня на изготвяне на анализите няма предвидена инвестиционна програма и следователно не е необходимо да се обосновава срока на концесията.

***7. Предложения за вида, размера и начина на плащане на гаранциите и другите обезпечения за изпълнение на задълженията по концесионния договор.***

Видно от анализа на ефективността на концесията и с оглед характера на дейността, която концесионерът ще осъществява в обекта на концесия, както и с очакваните приходи и обществени ползи от тази дейност, интересите на Концедента и на Концесионера, община Дряново е определила срок на концесията в заданието 25 години.

Предвид дейността, която ще се осъществява в обекта на концесия, за изпълнение на задълженията по концесионния договор следва да се предвидят следните видове гаранции:

1. Гаранции за изпълнение на задълженията по концесионния договор и/или други обезпечения - парична вноска по сметката на Община -Дряново в размер на 50 % от годишното концесионно плащане или във вид на безусловна и неотменяема банкова гаранция, представена до 31 януари на обезпечената календарна година. Гаранцията за годината на подписване на концесионния договор се представя в седемдневен срок от подписване на концесионния договор. Гаранцията за изпълнение за всяка следваща календарна година от срока по концесионния договор се внася до 31 януари на текущата календарна година.